নৈরাজ্যের বাংলাদেশে এসে পৌঁছলেন খালেদা পুত্র তারেক রহমান

ওয়েবডেস্ক – দীর্ঘ ১৭ বছর পর বাংলাদেশে (Bangladesh) ফিরলেন বাংলাদেশের প্রাক্তন প্রধানমন্ত্রী, বিএনপি নেত্রী খালেদা জিয়ার (Khaleda Zia) পুত্র তারেক রহমান (Tariq Rahman) । বৃহস্পতিবার সকালে তাঁর বিমান বাংলাদেশের সিলেটে মাটি ছোঁয়। লন্ডন থেকে সিলেট এলেন খালেদা জিয়া পুত্র, বিএনপির ভারপ্রাপ্ত চেয়ারম্যান তারেক রহমান। ফেসবুকে নিজেই পোস্ট করে আসার বার্তা দিয়েছেন তারেক। এদিন সকাল ১০টা নাগাদ ফেসবুকে তিনি লেখেন, ‘অবশেষে সিলেটে, বাংলাদেশের মাটিতে!’ বৃহস্পতিবার সকাল ৯ টা ৫৬ মিনিটে তারেকের বিমান সিলেটের ওসমানী আন্তর্জাতিক বিমানবন্দরে পৌঁছেছে। এ দিন বেলা ১১টা ৫০ মিনিটে তারেক রহমানের ঢাকায় অবতরণের কথা রয়েছে।

তারেকের সঙ্গে রয়েছে তার স্ত্রী জুবাইদা রহমান ও কন্যা জাইমা। ঢাকায় খালেদাপুত্রকে স্বাগত জানাতে ৫০ লক্ষ মানুষ অপেক্ষা করছেন। বিমানবন্দরের ভিআইপি লাউঞ্জে ফুল দিয়ে অপেক্ষায় বিএনপি মহাসচিব মির্জা ফখরুল ইসলাম আলমগির। বুলেট প্রুফ মার্সিডিক চেপে তারেক যাবেন জুলাই ৩৬ এক্সপ্রেস ওয়ের কাছে সংবর্ধনা অনুষ্ঠানস্থলে। সেখানে মঞ্চে নেতা-কর্মী সহ দেশবাসীর উদ্দেশে ভাষণ দেবেন তিনি। এই অনুষ্ঠান শেষে মা, বিএনপি নেত্রী চেয়ারপার্সন খালেদা জিয়াকে দেখতে এভারকেয়ার হাসপাতালে যাবেন তারেক। সেখান থেকে গুলশান অ্যাভেনিউয়ের ১৯৬ নম্বর বাসায় যাওয়ার কথা আছে। এছাড়াও দুষ্কৃতীর গুলিতে নিহত ছাত্র নেতা ওসমান হাদির সমাধিস্থলেও শ্রদ্ধা জ্ঞাপন করবেন তারেক।

আরও পড়ুন- ছায়ানটে তাণ্ডব, বাংলাদেশে গানে গানে সংহতি-সমাবেশে শিল্পীরা

উল্লেখ্য, একদিনে তারেকের আগমন অপরদিকে অগ্নিগর্ভ বাংলাদেশের অবস্থা। শেখ হাসিনাকে হটিয়ে গদিতে রয়েছেন অন্তর্বর্তী সরকার মহম্মদ ইউনুস। গতকালেই ফের নতুন করে উত্তপ্ত হয়েছে বাংলাদেশ। ককটেল বোমা বিস্ফোরণে মৃত্যু হয়েছে এক যুবকের। সংখ্যালঘু যুবক দীপু দাসকে পিটিয়ে এবং পুড়িয়ে হত্যা করা হয়েছে। তার পর থেকেই ক্ষোভের আগুনে জ্বলছে বাংলাদেশ।

দেখুন আরও খবর-